b'\n_START_ARTICLE_\nPakruojis\n_START_SECTION_\nAjalugu\n_START_PARAGRAPH_\nPakruojis asub vanal semgalite alal. Asulat on esimest korda mainitud 1531. aastal. Kui aastal 1581 mainitakse sealset m\xc3\xb5isa, oli Pakruojis juba alev. Aastal 1613 ehitati sinna esimene katoliku kirik. Kuni XVIII sajandini kandis asula saksa keeles nime Pockroy. Aastal 1801 valmis sealne s\xc3\xbcnagoog. Asula kuulus pikka aega Roppide suguv\xc3\xb5sale. Linna\xc3\xb5igused sai 1950. aastal. Aastal 1982 valmis linna Radvili\xc5\xa1kisega \xc3\xbchendav raudtee.'